Pozdravljeni vsi skupaj.

Danes se vam obeta malo drugačna zaposlitev. Ker bo dela nekoliko več, velja ta zaposlitev za danes in naslednjo učno uro TJA, ki bi jo imeli na urniku.

Začenjamo z novo temo, opisovanjem ljudi. Spoznali boste nekaj novega besedišča. V spletni učilnici boste poiskali power point dokument TJA 9. r 2. skupina pp DESCRIBING PEOPLE.

Ko odprete dokument, izberete diaprojekcijo, vsak diapozitiv ima v spodnjem desnem kotu zvočnik in če kliknete nanj, lahko poleg zapisa, poslušate še moj nadležen glas z razlago ☺

Vse besede seveda tudi zapišete v vaše zvezke.

Na zadnjem diapozitivu pa se skriva še naloga, ki jo morate opraviti.

V kolikor opazite, da vam zvok ne dela, se mi oglasite preko e-pošte, da dobite dodatna navodila.